ועדת הכספים, כנסת 20, פרוטוקול מספר 668, 2017-03-08 09:30

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

דוד ביטן: קדימה, בואו נסיים את החוק תוך חמש דקות ונלך.

מיקי רוזנטל: לא, לא, מה חמש דקות?

מיקי רוזנטל: אדוני, יש לי הצעה לסדר.

משה גפני: רגע, בא נגיד על מה אנחנו דנים: הצעת חוק הגליל (תיקון מס' 12) (הארכת התקופה למתן עדיפות למשק הלול במרום הגליל), התשע"ז-2017, של חבר הכנסת יצחק וקנין וקבוצת חברי הכנסת וחברת הכנסת יפעת שאשא ביטון.

משה גפני: איחדנו את שני החוקים של וקנין ושל שאשא ביטון, ואנחנו ביקשנו בישיבה הקודמת ממשרד החקלאות ומשרד האוצר והמשפטים, ביקשנו שיבואו עם סיכומים לגבי השינויים הנדרשים בחוק הזה, אבל אני קודם רוצה לתת למציעים להגיד האם התקדמתם?

משה גפני: קודם כל חבר הכנסת וקנין ואחרי זה שאשא ביטון.

יצחק וקנין: תראה, מאז הדיון הקודם כנראה שאם לא שמים איזה רף ואומרים: חבר'ה, עד שבוע הבא, עוד עשרה ימים, שבועיים - -

דוד ביטן: לא, הבעיה שלו זה סוף המושב, וקנין.

דוד ביטן: לא נעביר את זה עד סוף המושב אם נדחה.

יצחק וקנין: דקה, אתה אפילו לא שומע מה אני אומר, אתה מתפרץ באמצע.

יצחק וקנין: דוד, קצת סבלנות.

משה גפני: זה נורא ואיום, הוא נהיה כוכב טלוויזיה והוא מפריע לכולם.

דוד ביטן: "ארץ נהדרת" זה כוכב טלוויזיה?

דוד ביטן: זה הדמות שלי, זה לא אני, זה משגע אותי.

דוד ביטן: אני עוד צריך להתנצל שאני שם?

דוד ביטן: גם יורדים עלי וגם אני צריך להתנצל?

יצחק וקנין: אדוני, בישיבה הקודמת ביקשת לשבת ולגמור את הדברים אבל מאחר ולא תחמנו את זה בזמן ולא קבענו, אז כל אחד חיכה שהשני יעשה לו את העבודה.

יצחק וקנין: אני בכל אופן יכול להגיד שמשרד החקלאות עשה מאמץ גדול.

יצחק וקנין: אני ישבתי עם משרד החקלאות, עם היועצים המשפטיים, יש בעיה של החלף פטם והפטם, יש הסכמי סחר שעולים במקרה הזה של הפטם.

יצחק וקנין: אני חושב שגיבשנו מסלול שאפשר לפתור גם את הבעיה הזאת.

יצחק וקנין: בעיות אחרות שמעלה אותן ידידי מיקי רוזנטל – מגדלים, לא מגדלים, מקבלים סובסידיה, לא מקבלים.

יצחק וקנין: יש טענות צודקות, אני אומר את האמת אבל בסופו של דבר את כל הדברים האלה היינו צריכים להביא – ישבתי, אני לפחות, עם משרד החקלאות בישיבה מאוד רצינית, שמנו את הכל על השולחן.

יצחק וקנין: אני מציע לאדוני שייתן לנו שבוע עד עשרה ימים, אבל להכריח את משרד המשפטים ואת האוצר לשבת עד יום רביעי הבא, להביא לפה הסכם מסודר שיהיה מקובל על כולם – אני חושב שאפשר לעשות את זה.

יצחק וקנין: לפחות משרד החקלאות מראה את כל הנכונות לגבש את הנוסח שיהיה מקובל, שלא יהווה בעיה.

יצחק וקנין: אני חושב שיש בעיות אחרות שבלי שום קשר לחוק הגליל, נושא הפטם הוא מאוד בעייתי בתקופה האחרונה.

יצחק וקנין: נושא הפטם, מגדלי הפטם, נמצאים באחד המשברים הגדולים ביותר שאני זוכר מאז שאני מכיר את הענף.

יצחק וקנין: היו עליות וירידות אבל אנחנו נמצאים באחד המשברים שאכן מגדלים נשרו מהמערכת הזאת ומפסידים כסף.

יצחק וקנין: לכן, יש צורך בשינוי לגבי הפטם.

יצחק וקנין: להסדיר את החקיקה הזאת בתוך הגליל לדעתי, ואז זה יהווה פתרון.

יצחק וקנין: להצביע היום, זה הדבר הקל ביותר.

יצחק וקנין: יכול להיות שאפילו יהיה נזק.

יצחק וקנין: הקל ביותר זה לעשות הצבעה ולכן, אני בעד שלא תתקיים הצבעה היום אבל לתת "דד-ליין" עד יום רביעי הבא להביא הסדר מסודר שיהיה מקובל על כולם.

יצחק וקנין: אני אומר את זה פה.

יצחק וקנין: אם משרד המשפטים לא יישב ומשרד האוצר לא יישב, זה לא צריך לעניין את אף אחד.

יצחק וקנין: נשב עם משרד החקלאות והגורמים שיבואו ונגמור את זה.

משה גפני: תכף נברר מה הם עשו.

משה גפני: תודה.

יפעת שאשא ביטון: כבוד היושב ראש, אני מבינה את הדברים שחבר הכנסת וקנין אומר, אני גם שוחחתי אתו קודם בחוץ.

יפעת שאשא ביטון: אני אומרת דבר כזה: יש פה דיון ועדה.

יפעת שאשא ביטון: דיון ועדה נועד בדיוק בשביל להעלות את הדברים ואת ההסכמות או ההצעות שאנחנו רוצים להביא ולקדם את זה.

יפעת שאשא ביטון: אז יש לנו שעה?

יפעת שאשא ביטון: כבוד היושב ראש, אני רוצה שתקשיב לי כי זה חשוב.

יפעת שאשא ביטון: יש לנו שעה לדיון.

יפעת שאשא ביטון: משרד החקלאות יכול להעלות את הדברים שהוא מציע להביא ולשנות.

יפעת שאשא ביטון: יש לנו פה נציגים של המשרדים השונים, הם יכולים להתייחס כי הרי מה יקרה?

יפעת שאשא ביטון: גם אם הם ילכו עוד שבוע, שבועיים, הם יביאו הצעה, אנחנו נדון עליה פה, נכון?

יפעת שאשא ביטון: אז למה לא נעשה הפוך?

יפעת שאשא ביטון: למה לא נדון על הדברים עכשיו ככה שבעוד שבוע ניפגש כאן עם טיוטה סופית אז נוכל להצביע והלביא את זה להצבעה גם במליאה.

משה גפני: אנחנו נשמע אותם.

משה גפני: בסדר.

דוד ביטן: אני רק אומר דבר אחד קטן: אתם רוצים לדחולת?

דוד ביטן: אין בעיה אבל אנחנו עד סוף המושב נעביר את החוק הזה בשנייה ושלישית.

משה גפני: אין בעיה.

דוד ביטן: זאת אומרת, לוח הזמנים הוא כזה שבשבוע האחרון של המושב אני מעביר את החוק.

יצחק וקנין: בבקשה, מקובל עלי.

מיקי רוזנטל: אדוני, קודם כל, אני תומך בחוק.

מיקי רוזנטל: אני חושב שהחקלאים בצפון הם הציונות במיטבה, וצריך לעזור לחקלאים והם מכירים את עמדתי אבל בישיבה הקודמת ביקשתי שני דברים, ואני מקווה מאוד שהם הביאו: יש כמה מאות אנשים שמקבלים תמיכה מהמדינה בגין החוק הזה ואין להם לולים.

מיקי רוזנטל: הם לא מגדלים תרנגולים ואין להם לולים, ואין להם ביצים, ולא יכול להיות שאנחנו נאפשר דבר כזה, ואנחנו ניתן את ידנו שהמדינה תיתן כסף לאנשים שלא לתכלית החוק הזה.

דוד ביטן: אומרים לי שאין כאלה.

מיקי רוזנטל: יש כאלה.

מיקי רוזנטל: אדרבה, בוא נשמע.

מיקי רוזנטל: זה היה הדבר הראשון.

מיקי רוזנטל: והדבר השני, למה אנחנו עושים איפה ואיפה?

מיקי רוזנטל: כל חקלאי בצפון שמגדל פטם - -

דוד ביטן: על מה תגיש בג"ץ אם לא נעשה איפה ואיפה?

<קריאות: די, די.

מיקי רוזנטל: די ביטן.

מיקי רוזנטל: זה טיעונים רציניים.

משה גפני: אנחנו ביחד פה כולם.

מיקי רוזנטל: אני רוצה לעזור לכל חקלאי ולכל ישוב בצפון.

מיקי רוזנטל: למה אתה קופץ?

מיקי רוזנטל: מה העניין?

דוד ביטן: - - -

מיקי רוזנטל: זה חלק מההופעה שלנו.

מיקי רוזנטל: אם זה בהופעה אז אוקי.

משה גפני: מיקי אני רוצה לשמוע את נציגי המשרדים שיושבים פה.

מיקי רוזנטל: אלה שני העניינים שאנחנו צריכים להסדיר אותם לפני שאנחנו מצביעים על החוק הזה.

יפעת שאשא ביטון: כן, אבל אלה עניינים שמצריכים כסף נוסף.

יפעת שאשא ביטון: אם נוסיף את כל מי שאנחנו רוצים לסל, משרד החקלאות צריך להביא כסף.

יפעת שאשא ביטון: אי אפשר עכשיו לקחת את אותה עוגה ולחלק - -

<קריאות: - - -

משה גפני: אבל זה לא רציני הרי.

משה גפני: היתה ישיבה, העלית את הדברים, אני רוצה תשובות.

מיקי רוזנטל: אנחנו רוצים תשובות.

משה גפני: מי הראשון?

דוד ביטן: מפלגת העבודה עשתה איפה ואיפה שנים עם הקיבוצים.

משה גפני: היתה החלטה בישיבה הקודמת - -

יפעת שאשא ביטון: שנים?

יפעת שאשא ביטון: עד היום אגב.

דוד ביטן: אז פתאום עכשיו צריך לפתור את כל הבעיות של הגליל, של הקיבוצים, של המושבים, של כולם.

מיקי רוזנטל: זה לא לעניין.

דוד ביטן: למה שאני לא אלך לשם?

חיים ילין: - - -

<קריאות: - - -

מיקי רוזנטל: אז מה, אתה רוצה להוסיף?

מיקי רוזנטל: אז צריך לתקן.

דוד ביטן: - - -

משה גפני: זה לא תורם עכשיו לשום דבר.

משה גפני: ביקשנו בישיבה הקודמת - -

יצחק וקנין: אין בעיה עם הקיבוצים.

דוד ביטן: שנים עושים את האפליה הזאת.

חיים ילין: ביטן, יש לך דש מאורלי וגיא.

דוד ביטן: פתאום נהיית לוחם הקיבוצים, וקנין?

דוד ביטן: מה קרה?

יצחק וקנין: - - -

איתן ברושי: ביטן, בנושא ביצים אין הבדל בין מושב לקיבוצניקים.

דוד ביטן: נכון, זורקים על כולם את הביצים, אתה צודק.

משה גפני: אני מבקש להפסיק, הדיאלוג הזה לא תורם לשום דבר.

משה גפני: אני רוצה תשובות מהמשרדים.

משה גפני: אנחנו ביקשנו - בישיבה הקודמת העלו פה דברים שהיה צריך לברר אותם.

משה גפני: יש כאלה שאין להם לולים מכיוון שמדובר על חוק שזמנו רב והיו שינויים טכניים בפועל.

משה גפני: יש כאלה שהתווספו והם לא נמצאים בחוק הגליל.

משה גפני: אני רוצה לדעת האם בדקתם את זה, והאם יש לכם תשובות?

משה גפני: זה הכל.

משה גפני: אם בדקתם ויש לכם תשובות, נצביע.

יצחק וקנין: אני יכול להגיד שבישיבה שישבנו, שמנו על השולחן את כל המגדלים החדשים, את כל מי שלא מקבל חוק הגליל, את הכל שמנו.

משה גפני: בבקשה, אני רוצה תשובות.

יצחק וקנין: צריך להבין שמדובר בתוספת תקציבית, ואסף יציג את זה.

משה גפני: אני רוצה תשובות.

מיקי רוזנטל: כמה אנשים מקבלים - -

משה גפני: מי משיב על השאלות?

משה גפני: מישהו פה נמצא ממשרד החקלאות?

<אסף לוי: נמצא פה צוות גדול.

<אסף לוי: בוקר טוב ותודה אדוני היושב ראש.

יפעת שאשא ביטון: חברים חבל, זה על חשבון הזמן שלנו.

משה גפני: אתם גורמים לכך שלא נוכל להתקדם עם החוק.

משה גפני: מי ממשרד החקלאות משיב לי על השאלה?

<אסף לוי: קודם כל בוקר טוב ותודה על הזמן.

<אסף לוי: דוקטור אסף לוי, סמנכ"ל גורמי ייצור במשרד החקלאות.

<אסף לוי: אני אפתח בסוף: אנחנו בעד חוק הגליל ובעד להאריך אותו.

<אסף לוי: כמו שהצגנו בדיון הקודם, החוק לא בסמכות משרד החקלאות.

<אסף לוי: משרד החקלאות לא הנאשם פה, זה חוק של שר האוצר.

<אסף לוי: אתם שלחתם אותנו - -

<עלי בינג: החוק של שר הכלכלה ושר התעשייה.

<אסף לוי: עכשיו השינוי המבוקש על ידי חברת הכנסת - -

יפעת שאשא ביטון: איזה שינוי בוקש?

יפעת שאשא ביטון: לפני שאתה זורק דברים - -

דוד ביטן: איפה הם היו עד עכשיו?

משה גפני: אני לא רוצה לשמוע.

דוד ביטן: למה לא באתם עם פתרונות כל השנים?

דוד ביטן: עכשיו חיכיתם רק לנו, נכון?

יפעת שאשא ביטון: אני מציעה שמשרד החקלאות יגיד מה הוא מציע בתוך הסיפור הזה כי אם אתה רוצה להתחיל להתנצח בין המשרדים, אין שום בעיה.

יפעת שאשא ביטון: אתה רוצה שאני אשים לך על השולחן איפה משרד החקלאות שכח שהוא משרד החקלאות?

יפעת שאשא ביטון: אז בבקשה, בוא תתייחס לחוק הגליל, לשינויים שאנחנו רוצים לעשות כדי שאפשר יהיה להעביר את זה.

משה גפני: אני מבקש לדעת - -

יפעת שאשא ביטון: אסף, אל תזרוק פה פצצות כי יש גבול.

משה גפני: יפעת, תני לי בבקשה לנהל את הישיבה אחרת לא נגיע לשום מקום.

משה גפני: משרד החקלאות.

<אסף לוי: אדוני היושב ראש, אחרי הדיון הקודם שלחתם אותנו לעשות שיערי בית עם הוועדה שהוחלט בה בוועדת השרים שמשרד החקלאות כפוף לה.

<אסף לוי: הוועדה היתה מכותבת לשלושה מכתבים שפנינו למנכ"ל כלכלה לכנס את הצוות.

<אסף לוי: לא קיבלנו שום תגובה.

<אסף לוי: לא ישבנו על זרי הדפנה, ישבנו במשרד ונכנסנו לתוך טיוטת החוק עם השינויים שאנחנו חושבים שהצגנו.

<אסף לוי: ישבנו גם עם חבר הכנסת וקנין כדי לנסות להתקדם אבל המסמך - -

משה גפני: מסקנה?

משה גפני: אני לא עוסק עכשיו בחיים שכאלה.

יפעת שאשא ביטון: כן, יותר מדי היינו - -

משה גפני: די יפעת.

יפעת שאשא ביטון: לא, זה מרגיז אותי כי הוא לא עונה לעניין.

יפעת שאשא ביטון: תגיד מה אתה מציע?

מיקי רוזנטל: רגע, אבל מה עם השאלה: כמה אנשי מקבלים ואין להם לול?

מיקי רוזנטל: אפשר לקבל תשובה על הדבר הזה?

משה גפני: אתה לא עונה לאף אחד.

מיקי רוזנטל: למה לא?

משה גפני: ככה, כי אתם כל הזמן מפריעים עם העניין הזה.

משה גפני: מה התשובה?

<אסף לוי: בטיוטת התיקון שהצענו, וישבנו עם חבר הכנסת וקנין – זה רק טיוטה.

<אסף לוי: עוד פעם, אנחנו צריכים להתאים את מה שאנחנו חושבים והצגנו בדיון הקודם כדי לתקן את הצעת החוק הפרטית, ולכן ישבנו עם מציע החוק כדי לנסות להתקדם ולנסות להביע את דעתנו לתוך החוק.

<אסף לוי: אנחנו כתבנו שלושה דברים.

<אסף לוי: התקציב לא בשמיים, האוצר צריך לשבת אתנו והוא לא יושב אתנו, בסדר?

<אסף לוי: אנחנו כרגע הכנסנו שלושה דברים שההשפעה שלהם מאוד שולית.

<אסף לוי: אנחנו ביטלנו את האיפה ואיפה בתוך המועצות האזוריות.

<אסף לוי: אנחנו חושבים שצריך להכניס את הישובים לפי מה שבג"ץ אמר, לתוך המועצות המקומיות, ישובים חקלאיים שיכולים להקים לול.

<אסף לוי: אנחנו רוצים להכניס את הבנים הצעירים שכרגע לא נמצאים בתוך החוק, שיקבלו, ואנחנו רוצים להסדיר את החלף פטם בתוך החוק כי אם הצעת החוק הפרטית בעצם אומרת שלקחת את החוק ולהאריך אותו, מה שמפריע לנו, שהפתרון המינהלי הזה, אנחנו לא יכולים - -

דוד ביטן: מה העלות התקציבית?

מיקי רוזנטל: - - -

<אסף לוי: אין מגדלי - -

משה גפני: רגע, אתה לא מדבר עם חברי כנסת, אתה מדבר אתי.

<אסף לוי: אין מגדלי ביצים שלא מגדלים.

<אסף לוי: יש מגדלי פטם - -

משה גפני: בכמה כסף מדובר?

מיקי רוזנטל: רגע, אני רוצה להבין את החלף פטם – תסביר מה זה, ותסביר כמה אנשים.

<אסף לוי: החלף פטם זה תהליך מינהלי שהתחיל בעבר, ברגע שביטלו את התכנון בענף הפטם כדי לא לפגוע במגדלים הקטנים שלא יגדלו רק כדי לקבל את הסובסידיה, ניתן תהליך מינהלי שאמור שמי שהיה לו מכסת פטם בעבר, ימשיך לקבל את הסובסידיה לצורך היעילות.

<אסף לוי: זה החלף פטם.

<אסף לוי: מה שקורה, כן יש מגדלים שגידלו פעם פטם - -

<נילי אבן-חן: ומה היה המקור החוקי של זה?

משה גפני: רק רגע, אני אוציא אותך.

משה גפני: מספיק עם חברי הכנסת יש לי.

משה גפני: מה זה?

משה גפני: שניה.

משה גפני: ואז בחלף פטם, מה?

<אסף לוי: בעצם נקבע שלמי שנקבעה מכסה היסטורית של פטם, ימשיך לקבל את הסובסידיה בתהליך מינהלי שנסגר עם כל המשרדים, וגם מה שנזרק באוויר - אנחנו רוצים להכניס אותו כרגע בחקיקה, להסדיר את הנושא הזה.

<אסף לוי: יחליטו או לא יחליטו להאריך את החלף פטם, אנחנו חושבים שכן צריך להאריך את החלף פטם.

<אסף לוי: אנחנו חושבים שצריך לחזק את המגדלים בגליל - -

משה גפני: יש לכם הצעה על השולחן?

<אסף לוי: כן, בהחלט.

<אסף לוי: עוד מילה אחת, אדוני היושב ראש - -

מיקי רוזנטל: בכמה אנשים - -

<אסף לוי: זה בסביבות ה-35 מיליון שקל.

<אסף לוי: אני לא יודע - -

מיקי רוזנטל: לא, כמה אנשים בהסדר הזה?

מיקי רוזנטל: כמה אנשים שאין להם, שהם לא מקבלים בכלל והם מקבלים כסף.

<עלי בינג: אפשר?

משה גפני: רגע, אני אתן לך, דקה.

משה גפני: לא לענות על שום דבר.

משה גפני: הייתם צריכים לבוא עם הצעה אבל בשבילכם הכנסת זה משהו ערטילאי כזה, כמו באקדמיה.

משה גפני: אתם לא לוקחים ברצינות את מה שאנחנו מבקשים מכם.

משה גפני: בסדר, לא חשוב.

<אסף לוי: אין לי את זה פה מולי.

משה גפני: טוב, אז תגיד עוד מעט.

משה גפני: משרד האוצר.

<עלי בינג: אני רק אגיד - -

משה גפני: לא, לא "רק".

משה גפני: תקשיב לי: אני באופן זמני יו"ר הוועדה.

משה גפני: אתה באופן זמני נמצא במשרד האוצר - -

יפעת שאשא ביטון: לא נעים לי להגיד לך, הם יותר ותיקים מאתנו.

חיים ילין: - - -

יפעת שאשא ביטון: זה רשום בפרוטוקול אז שזה יהיה מדויק: הם יותר ותיקים מאתנו.

<קריאה: זה נקרא ציניות מה שהוא עשה פה.

משה גפני: אתם נותנים יד לחברה שמשלמת הרבה יותר שכר.

משה גפני: ראינו כמה דוגמאות כאלה.

משה גפני: לא משנה, גם אני זמני אז הכל בסדר.

משה גפני: אנחנו ביקשנו בישיבה הקודמת, רצינו להביא את זה לישיבה שנייה ושלישית ועלו כמה שאלות, שיכול להיות שמצריכות גם תוספת תקציב.

משה גפני: יכול להיות.

משה גפני: אני מבקש לדעת האם יש לך תשובות?

<עלי בינג: קודם כל התחלנו באיסוף הנתונים וביקשנו ממועצת הלול את הנתונים.

<עלי בינג: מהנתונים שמול עיני, מה שמועצת הלול שלחו לי, יש סך הכל 590 מגדלים שמגדלים במסלול של חלף פטם, מתוכם פעילים 118 ולא פעילים 472.

מיקי רוזנטל: סליחה אני קוטע אותך.

מיקי רוזנטל: אדוני, אתה מבין את המשמעות?

יפעת שאשא ביטון: אגב, זה גם מראה מי עשה שיעורי בית.

מיקי רוזנטל: מתוך חמש מאות ומשהו אנשים שמקבלים, למעלה מארבע מאות בכלל לא מגדלים.

מיקי רוזנטל: אנחנו משלמים להם כסף, המדינה נותנת להם כסף והם בכלל לא מגדלים.

מיקי רוזנטל: איך זה יכול להיות?

<אסף לוי: אתה כל כך טועה אבל בסדר.

משה גפני: חבר הכנסת וקנין, תענה על זה.

יצחק וקנין: מיקי, אתה אומר דברים שנשמעים לכאורה הזויים.

יצחק וקנין: אני חייב להגיד פה משהו – ב-96, כשנכנסתי לכנסת ביטלו את התכנון ב-95 לענף הפטם ולענף ההטלה.

יצחק וקנין: את ענף ההטלה הצלחנו להחזיר בגלל שזה ענף יותר ארוך מבחינת סדר הגידול שלו.

יצחק וקנין: הפטם זה 60 יום.

יצחק וקנין: 45 יום, אתה מכניס אפרוחה, מוציא אותה עם שני קילו וחצי ויותר.

יצחק וקנין: לכן, באו ואמרו: חבר'ה, אנחנו רוצים לבטל את התכנון.

יצחק וקנין: ביטול התכנון זה לבטל את כל החקלאים הקטנים.

יצחק וקנין: חד וחלק - -

משה גפני: אבל מה שהוא אומר עכשיו, - -

יצחק וקנין: אני אסביר: למה אני נלחם מלחמת עולם על התכנון בעולם ההטלה?

יצחק וקנין: כי ביום שתבטל את התכנון, אין עולם הטלה.

יצחק וקנין: יש היום טייקונים שמגדלים 200,000 מטילות, מה שאני מגדל 2.500.

יצחק וקנין: אותו דבר בפטם – היום יש חוות אחת, לא חקלאי.

יצחק וקנין: הוא לא חקלאי, אני אומר לכם את זה באחריות.

יצחק וקנין: אדם שמגדלם בדרום, השקיע כסף, לקח חקלאי ובנה על הקרקע שלו 25-30 דונם חוות, ואני אומר לך: יש לו משחטה, יש לו הכל.

יצחק וקנין: חיסל את כל החקלאים בפטם - -

חיים ילין: 60 דונם חווה.

יצחק וקנין: - - אין היום חקלאים.

יצחק וקנין: אני אומר לך, זה בכי לדורות.

יצחק וקנין: אז רוזנטל צודק.

יצחק וקנין: הוא אומר: תשמע, אתה נותן להם.

יצחק וקנין: מה אתה רוצה?

יצחק וקנין: חיסלת אותם בזה שביטלת את התכנון.

יצחק וקנין: ביטלת תכנון, והאוצר הולך לכיוון הזה.

משה גפני: אז מה אתה מציע?

יצחק וקנין: לכן אמרתי שאין מה לעשות, התכנון בוטל אבל אתה לא יכול להרוג את החקלאים שבנו את אותם לולים ונשארו עם הלול ריק.

יצחק וקנין: לא משתלם לו לגדל, הוא נשאר בלי לול אז לפחות נותנים לו את הסובסידיה שמגיעה לכולם.

יצחק וקנין: אתה יודע מה?

יצחק וקנין: תחזירו את התכנון לענף הפטם, לא צריך חלף פטם, לא צריך כלום.

יצחק וקנין: אם אני אומר לכם את זה עכשיו – תחזירו - -

מיקי רוזנטל: אם צריך לפצות את האנשים האלה, אין לי בעיה, צריך לפצות אותם אולי אבל לא יכול להיות שהמנגנון - -

יצחק וקנין: הוא בלא יכול להיות שהוא בנה לול, תגיד לו: תזרוק אותו.

מיקי רוזנטל: חס וחלילה.

מיקי רוזנטל: אני לא אמרתי שלא צריך לפצות את האנשים האלה.

יצחק וקנין: חבר'ה, אני מבין את המטריה.

מיקי רוזנטל: תראה, תכלית החוק לעודד חקלאות בצפון.

מיקי רוזנטל: זה תכלית החוק.

מיקי רוזנטל: אם בעבר נעשו שגיאות, ואני מסכים עם ידידי וחברי שנעשו שגיאות, אז צריך לפצות את האנשים האלה על מה שנגרם להם נזק אבל אי אפשר לקחת חוק שנועד לעודד חקלאות ולשלם באמצעות הכסף לאנשים שלא עושים חקלאות.

מיקי רוזנטל: מה, אנחנו השתגענו?

מיקי רוזנטל: יצאו מדעתנו?

מיקי רוזנטל: מה קרה?

<קריאות: - - -

משה גפני: רבות, אני לא מסכים.

משה גפני: תמשיך.

<עלי בינג: אז אני אמשיך כמו שידידי אסף המשיך: אנחנו כמשרד האוצר גם תומכים בחוק - -

משה גפני: אולי תפסיקו כולכם לתמוך בחוק?

משה גפני: תגידו לי רק נתונים.

<עלי בינג: בהמשך לשאלתו של חבר הכנסת רוזנטל, אנחנו גם חושבים - -

משה גפני: מה זה תומכים בחוק?

משה גפני: איך אתה מבקש שאני אעביר את זה עכשיו?

משה גפני: אתה תומך בחוק, מה אתה רוצה שאני אעשה עכשיו?

יפעת שאשא ביטון: עם כל הכבוד, משרד האוצר שם 100 מיליון שקל בשנה, בסך הכל מיליארד שקלים בעשר שנים.

יפעת שאשא ביטון: אז נו?

יפעת שאשא ביטון: בניגוד לאחרים שמקשקשים.

<עלי בינג: אנחנו גם חושבים שזה בעייתי מאד, להמשיך את התמיכה בהמשך למה שאמר חבר הכנסת רוזנטל למגדלי פטם שאינם פעילים.

<עלי בינג: ולכן - -

משה גפני: מה אתם מציעים?

<עלי בינג: אין לנו עדין הצעה קונקרטית אבל צריך לזכור שהחוק הזה, התוקף שלו הוא בסוף 17.

<עלי בינג: הנושאים שהצוות צריך לשבת על המדוכה, זה נושאים שהם לא פשוטים.

<עלי בינג: ראינו את חוות הדעת שפורסמה אתמול בנוגע לחברות הבינלאומיות, יש את הסוגיה של החלף פטם, יש סוגיות נוספות.

<עלי בינג: התחלנו לקבל את הנתונים - -

משה גפני: כמה זמן אתם צריכים כדי להביא הצעה?

<עלי בינג: שאלה טובה, מה אתם אומרים?

<קריאות: - - -

משה גפני: סליחה, אני מצביע עכשיו, תאמין לי.

משה גפני: אי אפשר ככה.

מכלוף מיקי זוהר: אני מבקש, אם זה לא נגמר עד סוף המושב אנחנו מצביעים היום.

מכלוף מיקי זוהר: אם אין התחייבות שזה נגמר עד סוף המושב אנחנו מצביעים היום.

מכלוף מיקי זוהר: נקודה.

מכלוף מיקי זוהר: חבל על הזמן.

מכלוף מיקי זוהר: אני רוצה התחייבות.

מכלוף מיקי זוהר: בלי התחייבות, החוק יוצבע היום.

יפעת שאשא ביטון: חד-משמעית.

יפעת שאשא ביטון: אחר כך תעשו מה שאתם רוצים.

משה גפני: מר בינג, אנחנו וועדה.

משה גפני: אנחנו היינו צריכים להצביע על זה בחוק ההסדרים.

משה גפני: היתה הסתייגות שאם היינו מכניסים אותה בחוק ההסדרים, היינו אחרי החוק הזה.

משה גפני: לא עשינו את זה, ביקש גם חבר הכנסת וקנין, מגישים את זה בהצעת חוק פרטית.

משה גפני: אתם יודעים את זה כבר הרבה זמן.

משה גפני: זאת אומרת, לא שאתם יודעים שזה מסתיים ב-2017 אלא שהסבלנות שלנו פוקעת.

משה גפני: אתם לא מתחשבים בוועדת הכספים, זה כבר מוסכמה, זה ברור אבל מה אתם חושבים?

משה גפני: שאני אשתוק על זה?

משה גפני: מה פירוש שאתה עכשיו מדבר פה אתו ואתה אומר לו: כמה זמן זה שאלה טובה.

משה גפני: תגיד לי, אני הצחוק שלכם?

<עלי בינג: חס ושלום.

משה גפני: מה חס ושלום?

משה גפני: אתה מגיע עכשיו ושואל כמה זמן צריכים?

<עלי בינג: אני יכול להתייחס רגע?

משה גפני: בטח שאתה יכול.

יפעת שאשא ביטון: אנחנו צריכים להכתיב כמה זמן.

<עלי בינג: כמו שהתחלתי להגיד, החוק הזה הוא חוק לא פשוט ויש בו מורכבויות רבות.

<עלי בינג: אנחנו לא רוצים - -

איתן ברושי: אם זה היה פשוט, היינו עושים לבד.

איתן ברושי: בשביל זה צריך - -

<עלי בינג: בסדר גמור.

<עלי בינג: לכן אני אומר - אנחנו לא רוצים לעשות עבודה לא רצינית, רצינו לעשות עבודה שמוסיפה לנתונים.

<עלי בינג: היינו צריכים לקבל את הנתונים וקיבלנו אותם, אנחנו צריכים עכשיו לדון.

<עלי בינג: היו עוד נושאים על סדר היום מצד משרד החקלאות שדנו בהם.

<עלי בינג: נכון, עוד לא הגענו עם הצעה קונקרטית אבל צריך לזכור - -

יפעת שאשא ביטון: לא, כי אתם בונים על סוף 201 ואנחנו לא שם.

יפעת שאשא ביטון: אנחנו רוצים לסיים את זה עכשיו, עד סוף המושב הזה.

<עלי בינג: בסדר גמור אבל אנחנו רוצים לעשות חוק שהוא הגיוני, שהוא חוק קוהרנטי ושהוא עונה על כל הצרכים ועל כל הליקויים הקיימים היום.

משה גפני: זה היה צריך להיות עכשיו.

מכלוף מיקי זוהר: אדוני, בא נצביע.

משה גפני: אני ביקשתי לדעת תשובה כמה זמן אתם צריכים בשביל להביא הצעה שעונה על הדברים?

מיקי רוזנטל: הם לא יעשו לך את זה עד סוף המושב.

משה גפני: רגע, תשובה?

<עלי בינג: אני מעריך ששלושה חודשים.

יפעת שאשא ביטון: ממש לא.

יפעת שאשא ביטון: ממש לא.

מכלוף מיקי זוהר: באמת שפעם אחת אדוני יעמוד קצת על כבודנו וכבודו, ובוא נראה לאוצר שאנחנו יודעים לעבוד.

מכלוף מיקי זוהר: אני מבקש מאדוני, בואו נתקדם עם החוק.

מכלוף מיקי זוהר: להצביע.

מכלוף מיקי זוהר: בואו נתקדם בחוק.

מכלוף מיקי זוהר: אני מבקש להתקדם בחוק.

יפעת שאשא ביטון: עם כל הכבוד לכם, יש פה עוד משרדים - -

משה גפני: בסדר, רגע.

משה גפני: דקה.

משה גפני: משרד המשפטים בבקשה.

משה גפני: תנו לקיים דיון, אי אפשר להעביר חוק ככה.

<קריאה: בטח שכן, אפשר, אבל זה אחרי שאתה מקיים דיון.

<קריאה: תצביע עכשיו ובוא נגמור עם זה.

דוד ביטן: קדימה, אתם תעשו חוק ותתקנו אותו.

דוד ביטן: איפה אתם נמצאים כל הזמן?

דוד ביטן: מחכים רק לנו כל היום?

דוד ביטן: למה אתם לא עושים את העבודה שלכם.

דוד ביטן: תצביע עכשיו, עכשיו.

מכלוף מיקי זוהר: לא יעזור בית דין.

דוד ביטן: רק הצבעה עכשיו.

משה גפני: אפשר לא להפריע ולתת לקיים דיון?

דוד ביטן: אפשר להצביע עכשיו.

משה גפני: לא, יהיה דיון.

דוד ביטן: משרד המשפטים, אתם אלופים בלהגיש הצעות חוק אז תגישו.

<קריאה: שלושה חודשים.

דוד ביטן: לא יהיה דבר כזה.

משה גפני: תגיד לי, אתם בסדר?

משה גפני: אתם, הליכודניקים, מהווים עכשיו בעיה לדיון.

דוד ביטן: מהווים?

דוד ביטן: אז אנחנו נהווה בעיה - -

איתן ברושי: אנחנו צריכים להגן על גפני.

איתן ברושי: חבר'ה, תנו לו לנהל את הדיון.

דוד ביטן: שיטות המריחה לא יעזרו לכם.

דוד ביטן: אתם רוצים תיקונים?

דוד ביטן: תביאו תקציב.

דוד ביטן: אין תקציב, אין תיקון.

דוד ביטן: זה הכל.

יפעת שאשא ביטון: מה הבעיה - - - אנחנו יודעים מה הבעיות, אנחנו יודעים מה הנתונים, אנחנו יודעים כמה כסף צריך.

יפעת שאשא ביטון: מה הבעיה לסגור את זה בשבוע?

יפעת שאשא ביטון: באמת, תסיימו את הגנון הזה בין החקלאות לבין האוצר, שבו ביחד ותסכמו.

דוד ביטן: אנחנו תומכים ביו"ר.

<אסף לוי: אני רודף אחריהם חודשיים, מה שבוע?

יפעת שאשא ביטון: אני יודעת בדיוק מה קורה, יותר טוב ממה שאתה חושב.

משה גפני: רגע, הופה.

דוד ביטן: איפה הייתם עד היום, משרד החקלאות?

דוד ביטן: למה לא באתם לדאוג לפטם ולכל זה?

<אסף לוי: אני יכול להגיב או לא?

<עלי בינג: - - -

משה גפני: לא, מר בינג, אל תיתן לי עכשיו להוציא את נציג משרד האוצר.

משה גפני: אל תיתן לי את זה, יהיו כותרות מחר בעיתונים.

דוד ביטן: תדעו לכם שהתחילו להיות דומים האוצר והמשפטים.

משה גפני: משרד המשפטים, בבקשה.

<עמרי בן צבי: אני אתייחס ברשותכם להיבטים המשפטיים של הנושא הזה, ההיבטים של המדיניות מה לקבוע זה בין משרד האוצר, משרד הכלכלה ומשרד החקלאות, ואנחנו כמובן מלווים את זה ונשמח מאוד להתייעץ ולסייע ברובד המשפטי.

<עמרי בן צבי: אז לגבי השאלות המשפטיות: החוק כמו שהוא היום מעלה בעיות גם בהיבטים של משפט בינלאומי, הסכמי הסחר, שלגביהם אני מבין שהיה דיון בישיבה הקודמת אז אני לא ארחיב.

<עמרי בן צבי: ההיבט של הדיון הפנימי, הפגיעה בשוויון, היא סוגיה לא פשוטה בכלל.

<עמרי בן צבי: הנושא הובא בפני היועץ המשפטי לממשלה, ועל דעתו אני אומר שיש קשיים משמעותיים בחוק הזה, ויהיה קושי להגן עליו אם - -

דוד ביטן: מה זה, הוא חוקתי?

מכלוף מיקי זוהר: מה הקושי?

מיקי רוזנטל: אתה נותן פה כסף לאנשים בלי קריטריונים.

מיקי רוזנטל: מה זה, ביטן?

דוד ביטן: אז איפה הוא היה עד עכשיו?

דוד ביטן: איפה הייתם 25 שנה?

משה גפני: הלאה.

דוד ביטן: לא, אני שואל שאלה אמתית.

משה גפני: אני שאלתי כבר פניך.

משה גפני: תאמר את מלא הדברים שלך, בבקשה.

משה גפני: זה עלה בפני היועץ המשפטי לממשלה, יש בעיה מבחינת השוויון.

משה גפני: מה הבעיה?

<עמרי בן צבי: הבעיה היא שהחוק נותן סובסידיות לקבוצה סגורה של מגדלים, ולא מאפשר למגדלים שלא הוכרו מלפני 2007 ליהנות מהחוק.

<עמרי בן צבי: יש פסיקת בג"ץ בנושא הזה, בנושא המפורש הזה.

<עמרי בן צבי: לפעמים כשאנחנו אומרים שיש קושי משפטי, אנחנו מתכוונים שאנחנו אנלוגיה ממקרים דומים.

<עמרי בן צבי: פה יש פסיקת בג"ץ מפורשת על החוק הזה.

<עמרי בן צבי: אם אתם רוצים, אני אקריא לכם את מה - -

מיקי רוזנטל: לא, אנחנו לא רוצים, אנחנו מכירים את הכל.

מיקי רוזנטל: יש בזה משהו נורא מקומם – אנחנו יודעים את הבג"ץ הזה כבר הרבה זמן - -

יפעת שאשא ביטון: כן, הפסיקה היא לא מהיום.

מיקי רוזנטל: - - אתם ממשלה, אתם לא מתפקדים.

מיקי רוזנטל: תבואו ותציעו פתרון.

מיקי רוזנטל: אנחנו כולנו רוצים לעזור לחקלאים בגליל.

מיקי רוזנטל: יש אפליה, תתקנו אותה, תביאו הצעה, באמת.

מיקי רוזנטל: אפילו אני מתעצבן מכם כבר.

<עלי בינג: אנחנו רוצים לתקן את זה כמו שצריך.

מיקי רוזנטל: מה זה רוצים?

מיקי רוזנטל: כמה זמן צריך לתקן את זה?

מיקי רוזנטל: אנשים גם רוצים לתכנן.

מיקי רוזנטל: אתה יודע, אם אתה רוצה להקים לול למשל, ותכניס יישוב חדש שהחוק לא חל עליו היום או אזור שהחוק לא חל עליו היום, זה לוקח זמן להשיג מימון.

מיקי רוזנטל: מה אתם עושים?

מיקי רוזנטל: באמת, זה חיים של אנשים.

מיקי רוזנטל: זה אי אפשר ככה.

מיקי רוזנטל: הבירוקרטיה, לא נוכל שתאכל את האנשים כל היום.

יפעת שאשא ביטון: - - - לא, לא, כי זה יפיל להם את החוק.

דוד ביטן: היום נצביע - -

חיים ילין: כבוד היושב ראש, אפשר לדבר?

חיים ילין: כי אני רואה שמי שמתנפל כן מדבר.

חיים ילין: המנומסים לא מקבלים אפילו דקה.

דוד ביטן: אני לא מבין, אם יש בעיות, שיביאו משרדי הממשלה - -

חיים ילין: אבל אני תכף אסדר לך את הבעיות גם, ביטן.

דוד ביטן: מישהו מפריע לכם לעשות משהו?

דוד ביטן: תעשו את זה.

דוד ביטן: הפרענו לכם פעם לעשות משהו?

חיים ילין: כבוד היושב ראש, אפשר להתייחס שנייה לסוגיה?

משה גפני: סיימת, משרד המשפטים?

משה גפני: תודה.

משה גפני: חיים בבקשה.

חיים ילין: אני מבקש להתייחס: תראו, אני מאד רוצה שהחוק יעבור.

חיים ילין: יש טוב ויש טוב מאד.

חיים ילין: עכשיו, מה אתה אומר, עלי?

חיים ילין: אתה אומר שבשביל הטוב מאד זה ייקח שלושה חודשים.

חיים ילין: אני כבר מכיר אתכם, איך אתם ב-24 יכולים סדר פה כמעט את חוק ההסדרים על הראש של כל השרים.

חיים ילין: עזוב, אנחנו יודעים את זה.

<עלי בינג: - - -

חיים ילין: תקשיב, זה הכל עניין של מי נמצא, קובע את המדיניות ומה הוא באמת רוצה, ומה הוא רוצה לפתור.

חיים ילין: עכשיו, אני רוצה להגיד לכם כמה דברים: אין פה קיבוצים ומושבים לגבי פטם ולגבי הביצים.

חיים ילין: באמת, תורידו את זה הצידה.

חיים ילין: ברגע שבוטל הפטם, ואם מחר יבטלו את הביצים אני, באופן אישי פורש, לוקח הלוואה מהבנקים בחמישה מיליארד שקל, קונה את כל המכסות ועכשיו תתמודדו מולי.

חיים ילין: זה בדיוק מה שקרה בפטם.

חיים ילין: לא מבינים שבשם התחרות, כאשר אתם מבטלים את המכסות הבסיסיות שקיימות על גבולות מדינת ישראל, יבוא מישהו מרמת השרון, יקנה את הכל ובסוף נשלם פעמיים: הוא גם ייקח את הלולים וגם יעשה תספורת על חשבוננו.

חיים ילין: אתם הורגים את המדינה, כולכם.

חיים ילין: כן, לא, אתם חייבים להכניס את זה לראש.

חיים ילין: ולכן, יש כמה אפשרויות, כבוד היושב ראש.

חיים ילין: אני אומר את הדברים האלה - או שמעבירים את החוק כמות שהוא, בסדר?

חיים ילין: אני לא יכול להגיד פיצול.

חיים ילין: אתה יודע, לפצל את החוק - -

דוד ביטן: באופן זמני, נכון.

דוד ביטן: באופן זמני נעביר את זה ואחר כך יתקנו.

חיים ילין: רגע.

חיים ילין: כבוד היושב ראש תקשיב לי כי אתה מבין יותר ממני בדברים האלה.

חיים ילין: מעבירים את הבסיס של חוק הגליל - -

יפעת שאשא ביטון: - - - תוך שבועיים.

חיים ילין: אתם בלתי אפשריים, תדעו לכם.

חיים ילין: יפעת, אי אפשר ככה, את כל הזמן מדברת.

חיים ילין: תקשיבי: מעבירים את החוק ואת כל התוספות שמדובר עליהן, אנחנו עושים את זה בשלב שני בלי לפגוע בחוק הגליל.

משה גפני: מה לעשות?

חיים ילין: את כל התוספות שאנחנו מדברים, לעשות את זה בנגלה השנייה, חוק תוספתי על זה, בסדר?

חיים ילין: עכשיו תראו, אני חייב להגיד לכם משהו, למשרד החקלאות, לאוצר ולמשרד המשפטים: פעם בן אדם עם שני דונם חממות בנגב, הוא חי מפרחים.

חיים ילין: אחרי זה העסק לא הצליח.

חיים ילין: מיקי, תקשיב טוב מה שאני אומר לך: כשקיבלו, קיבלו את ה-250 מטר או את ה-300 מטר לול בשביל ביצים, הוא לא יכול להתמודד היום, לא מסוגל להתמודד - -

משה גפני: ולכן, מה אתה מציע?

חיים ילין: - - ואז מה שקורה, שעושים שותפויות.

חיים ילין: היום בנגב אם אין לך 400 דונם בבית אריזה, אתה לא שורד מול היבוא אפילו סנטימטר אחד.

חיים ילין: כלום.

חיים ילין: אותו דבר עם הביצים.

חיים ילין: אם תמשיכו לפתוח ותמשיכו להביא ותמשיכו, תמשיכו, במקום - -

דוד ביטן: אין חקלאות במדינה.

דוד ביטן: אתה לא יודע שאין חקלאות?

חיים ילין: במקום שהמדינה תיתן לבנים אפשרות להמשיך ולעשות שותפות בין הבנים, בין דור העתיד ובמקום 250 מטר יהיה להם דונם וחצי, שניים, שלושה להטלה, הרי לא יהיה כלום.

חיים ילין: זה לא שהמדינה מביאה במקום, החקלאות מביאה הייטק.

חיים ילין: זה לא שהמדינה אומרת: אני לא רוצה יותר חקלאות, אני רק הייטק.

חיים ילין: אני רוצה את גוגל במנרה.

חיים ילין: היא לא אומרת את זה.

חיים ילין: אין אלטרנטיבה ולכן, האלטרנטיבה היחידה היא לגבולות מדינת ישראל היא החקלאות.

משה גפני: תודה.

חיים ילין: עכשיו, מה אנחנו עושים?

חיים ילין: אנחנו הורסים את החקלאות במו ידינו - -

דוד ביטן: ילין, יש לנו ועדת חוץ וביטחון עם ראש הממשלה.

משה גפני: רגע, למה אתה מפריע לו?

חיים ילין: בתשע בבוקר ראש הממשלה קם ביום החקלאות ואמר: אני מבין שיש בעיות, אני אפתור לכם את כל הבעיות.

חיים ילין: בדיוק כמו שהוא אמר בעמונה, בדיוק כמו שהוא אמר בבר-אילן, בדיוק כמו שהוא אמר בכל מקום.

דוד ביטן: הוא לא אמר, אל תבלבל את המוח.

דוד ביטן: בינתיים הוא לא אמר את זה.

חיים ילין: הוא אמר.

משה גפני: חיים אתה נגד החקלאים?

משה גפני: אתה רוצה לפתוח עכשיו דיון על עמונה ונתקע את החוק הזה?

חיים ילין: לא, הקול קורא הראשון של שר החקלאות היה על 60 מיליון שקל למבנים באיו"ש במקום לחקלאות.

חיים ילין: חבר'ה, אנחנו במו ידינו הורסים את החקלאות.

משה גפני: תודה.

דוד ביטן: - - - אל תפיל את זה על יהודה ושומרון.

חיים ילין: אני לא מפיל את זה.

חיים ילין: אני רק אומר לך מה הקול קורא.

איתן ברושי: חברים, אנחנו התכנסנו כאן לדון בקריאה שניה ושלישית ולא לדון על כל השאלות שלא קשורות בקריאה שנייה ושלישית.

איתן ברושי: אני מציע להתרכז בזה.

איתן ברושי: ההמלצה שלי להעביר את זה בלי לחכות לאוצר ולמשפטים, לאשר את זה ולהגיד לכם הפוך: אנחנו נאשר את החוק עכשיו, תקבלו שבועיים - -

דוד ביטן: אין לי לשבועיים.

איתן ברושי: שבוע, כמה שאפשר, גפני יחליט.

איתן ברושי: תקבלו שבוע להעיר לנו הערות אם צריך.

איתן ברושי: אם לא, - -

דוד ביטן: איזה הערות?

דוד ביטן: אי אפשר הערות אחרי שמאשרים.

איתן ברושי: ביטן, תקשיב רגע.

מיקי רוזנטל: הוא יגיש רביזיה.

חיים ילין: זו השיטה, להצביע ולעשות רביזיה.

איתן ברושי: תנו לי רגע.

איתן ברושי: אני חוזר ואומר: הדיון הזה תכליתי והוא נועד לדבר אחד: לאפשר להעביר את החוק הזה מידית.

איתן ברושי: אין פה תחרות מי תומך בחוק ומאחורי הגב מפריעים לקדם אותו.

איתן ברושי: לכן, אנחנו צריכים לאשר אותו עכשיו, וככל האפשר בהסכמה.

איתן ברושי: לתת ימים בודדים, גפני.

איתן ברושי: אני מציע שנאשר את החוק, אי אפשר לעכב.

איתן ברושי: אני רוצה לומר משפט אחד לכל מיני יועצים משפטיים או אחרים: תראו, כל העולם המתקדם בנוי על מימון של חקלאות שלא עושים כלום.

איתן ברושי: יש חוק החקלאות ואנחנו נקדם אותו.

איתן ברושי: - -

<נילי אבן-חן: - - -

איתן ברושי: רגע, לא ביקשתי הערות שלך.

איתן ברושי: העולם המתקדם ביותר שילם לחקלאים - -

דוד ביטן: את רוצה לנהל אותנו?

<נילי אבן-חן: - - -

איתן ברושי: העולם המתקדם ביותר - -

דוד ביטן: אין חקלאות במדינה.

דוד ביטן: קודם כל נעזור שתהיה בכלל חקלאות לפני שמדברים על שוויון, הבנת?

דוד ביטן: אין חקלאות בכלל.

משה גפני: תן לו לסיים בבקשה.

איתן ברושי: העולם המתקדם ביותר משלם גם כדי לא לגדל.

איתן ברושי: לא המציאו את הכל פה.

איתן ברושי: ומשפט אחרון למי שמחפש שוויון: אין שוויון על ישיבה על הגדר מול החיזבאללה.

איתן ברושי: אין שוויון בעוד דברים.

איתן ברושי: תפסיקו לבלבל את המוח עם שוויון כשאתם לא מבינים על מה אתם מדברים.

איתן ברושי: יש משמעות לישיבה על הגדר.

איתן ברושי: יש משמעות לסדר עדיפות של המדינה.

איתן ברושי: לא הכל רק יועצים משפטיים.

<קריאות: - - -

משה גפני: דוד, אני לא מסכים לדבר הזה.

דוד ביטן: תעשו תיקון, אתם מחכים לנו?

משה גפני: דוד, מה אתה מתווכח פה עם אנשים שלא נתתי להם רשות דיבור.

משה גפני: אבו, בקצרה.

אבשלום וילן: אדוני היושב ראש, בישיבה הקודמת הצעת הצעה מאוד חכמה.

<קריאות: - - -

משה גפני: אנחנו לא הספוג שלהם.

משה גפני: עכשיו הם באים ומתדיינים על עוד שלושה חודשים.

משה גפני: בבקשה.

דוד ביטן: יומיים לא תקבלו הפעם.

אבשלום וילן: אתה הצעת הצעה מאוד חכמה כדי לפתור את כל הסוגיות, וגם משרד החקלאות אמר את זה לצורך מעבר ל-100 מיליון שקל בשנה ועוד 30,40 מיליון שקל, ואז פותרים את הבעיה של כל החדשים.

אבשלום וילן: עם זה, אני מזכיר פה לכולם שמשרד האוצר לפני שנה הציע לחקלאים, למגדלי הביצים, לאלה שלא מגדלים יותר, פנסיה קבועה עד סוף החיים של 6,000 שקל מתוך מטרה לפתור את הסוגיה.

אבשלום וילן: כלומר, אף אחד כאן לא ממציא שום דבר חדש.

אבשלום וילן: זה מקובל בכל מדינות העולם, זה לגיטימי.

אבשלום וילן: ולכן, אדוני, אני מציע לך: תחליטו על תוספת תקציבית ותעבירו את החוק.

משה גפני: תודה רבה.

משה גפני: משפט בבקשה.

<דוד אוזנה: אני רוצה להגיד לכם: אתם אפילו לא מבינים וגם האוצר לא מבין.

<דוד אוזנה: אני אומר את זה באחריות מלאה: בזמנו, כשהתפוצצו, מבחינתנו זה התפוצץ כשביטלו את המכסות, ביקשו מאתנו, החקלאים הקטנים – תתאחדו, ואכן התאחדו.

<דוד אוזנה: הם לא בדיוק יושבים - - - כי ביקשו מהם להתייעל.

<דוד אוזנה: ההתייעלות גרמה לכך שהוא, את המכסה שלו, העביר למגדלים בלולים גדולים על מנת שהוא יהיה יותר יעיל.

<דוד אוזנה: ואז הוא מין שותף כזה.

<דוד אוזנה: זה לא בדיוק שהם יושבים.

<דוד אוזנה: דבר שני, העניין של הסדר של הפטם.

<דוד אוזנה: אתם יודעים שאין מחיר ריאלי היום?

<דוד אוזנה: אתם יודעים כמה עולה פטם היום?

<דוד אוזנה: איזה מחירים, במיוחד במגזר החרדי, עוד יותר - - - .

<דוד אוזנה: למה?

<דוד אוזנה: כי אין הסדר.

<דוד אוזנה: אין הסדר וזו התוצאה.

<דוד אוזנה: בחג לא יהיו גם עופות, למה?

<דוד אוזנה: כי לא היה הסדר.

<דוד אוזנה: אז אם רוצים להמשיך ככה, בבקשה.

<דוד אוזנה: עוד יותר טוב.

<דוד אוזנה: - - -

חיים ילין: יביאו עופות מחו"ל, אל תדאג.

<דוד אוזנה: אי אפשר, אין חיה כזאת.

חיים ילין: מביאים בקר, לא יביאו תרנגולות?

חיים ילין: הכל יהיה.

<דוד אוזנה: - - -

משה גפני: אוקי רבותי, תודה רבה.

משה גפני: הבנו את העיקרון.

משה גפני: בבקשה משפט.

<יוסף אדוני: כבוד היושב ראש, חברים יקרים, אני ממושב זרעית, אני נציג מגדלים בענף ההטלה ובמועצה לענף הלול.

<יוסף אדוני: עמדתי פשוטה: אתם מתעסקים פה בדיני נפשות, אתם יודעים את זה.

<יוסף אדוני: ממש דיני נפשות.

<יוסף אדוני: מדובר ב-2,5000 משפחות שזו הפרנסה העיקרית שלהם.

<יוסף אדוני: המשפחות האלה פרוסות לאורך גבולה הצפוני של המדינה.

<יוסף אדוני: הם נמצאים באי ודאות כלכלית מוחלטת.

<יוסף אדוני: נכון להיום, הם שומעים בתקשורת, הם נמצאים באי ודאות ביטחונית מוחלטת.

<יוסף אדוני: אנשים שתחושת הביטחון שלהם - -

משה גפני: מה אתה מציע?

<יוסף אדוני: אנחנו מבקשים שתאשרו את החוק הזה, שתחזירו לתושבים האלה את הביטחון הכלכלי שלהם כמה שיותר מהר.

משה גפני: תודה רבה.

<מאיר רובין: אני מנכ"ל פורום קהלת.

<מאיר רובין: יש כאן תמימות דעים - -

משה גפני: מה זה פורום קהלת?

דוד ביטן: כל אחד מקים עמותה, זה נהיה הבעל-בית שלנו.

משה גפני: כן, בבקשה.

משה גפני: משפט.

<מאיר רובין: מסתבר, לפי הדיון שיש תמימות דעים בין חברי הכנסת ובין - -

דוד ביטן: רגע, מה הציבור?

דוד ביטן: הם נקראים עמותה אז הם הציבור?

דוד ביטן: יש גבול לכל דבר.

<קריאות: - - -

<מאיר רובין: יו"ר הקואליציה ביטן, אתה נציג הציבור ואנחנו מגיעים לדבר - -

משה גפני: אל תנהל דיון, תדבר אתי, אני מכבד אותך.

דוד ביטן: רבותי, אני חקלאות בישראל, אתם יודעים את זה?

דוד ביטן: לפני שאתם מדברים על שוויון שתהיה חקלאות.

דוד ביטן: מה זה הדבר הזה, אני לא מבין?

דוד ביטן: אתם יודעים שאין חקלאות?

דוד ביטן: אז איפה השוויון?

דוד ביטן: עגבניות עוד מעט לא יהיו.

דוד ביטן: שוויון.

דוד ביטן: די כבר עם זה, יש גבול לכל דבר.

משה גפני: די.

משה גפני: קהלת בבקשה.

דוד ביטן: מישהו מפריע לכם להביא תיקון לחוק?

דוד ביטן: תביאו את זה.

משה גפני: בבקשה.

משה גפני: אני ברבע לאחת עשרה מסיים את הישיבה.

דוד ביטן: פעם אחת ולתמיד נשים את הדברים על השולחן.

דוד ביטן: אתם לא תנהלו אותנו.

דוד ביטן: אף עמותה לא תנהל אותנו ולא משרד המשפטים ולא משרד האוצר ולא החקלאות

<קריאות: - - -

משה גפני: אתה תכבד את משרד המשפטים - -

דוד ביטן: אני לא אכבד אף אחד כשלא מכבדים את החקלאות במדינת ישראל.

דוד ביטן: בשם השוויון הרסתם את החקלאות.

חיים ילין: וזה אומר מישהו שגר בראשון לציון.

חיים ילין: יישר כוח.

חיים ילין: הם לא יודעים אפילו איפה זה זרעית.

חיים ילין: מה רואים מזרעית.

חיים ילין: הם בטוחים שזה נמצא שם ליד חדרה.

דוד ביטן: - - - מה, אנחנו לא קשורים לציבור, נכון?

דוד ביטן: רק שני אנשים שהקימו עמותה קשורים לציבור.

משה גפני: תודה רבה.

מיקי רוזנטל: תן להם לדבר כבר.

דוד ביטן: אתה מדבר בבג"ץ, אני מדבר פה.

חיים ילין: ביטן, אנחנו רוצים שוויון בדיבור גם.

משה גפני: די, אתם עושים לי חור בראש.

משה גפני: בבקשה.

דוד ביטן: אנחנו רצים, מתמודדים, ולא יכולים לדבר בשם הציבור.

משה גפני: תדבר בבקשה, דבר אלי.

<מאיר רובין: אנחנו לא מייצגים את הציבור, אנחנו רק מייצגים את המשקל של הטענות שלנו כשהן נשמעות באוזני נציגי הציבור.

<מאיר רובין: זה הכל.

<מאיר רובין: אני רק מבקש להשמיע את מה שיש לי להגיד: יש כאן תמימות דעים בין חברי הכנסת לגבי זה שראוי לתמוך בחקלאים באזור ספר מסוים בגליל.

<מאיר רובין: לא התקיים כאן שום דיון על ההצדקות להמשיך הסדר שהתחיל בשנות ה-80 והתקבע לעוד עשור ועוד עשור ועוד עשור, האם הוא ההסדר הנכון ביותר לישראל בשנים שבין השנים 2017-2027.

<מאיר רובין: האם זה מה שיקדם את החקלאות בגליל, את ההתיישבות בגליל, את הערכים שאתם רוצים לקדם?

<מאיר רובין: חסר פה הדיון על מה הערכים שמנסים למקסם ואיך הארכה של חוק או שינוי של חוק ימקסמו את התהליכים האלה?

<מאיר רובין: צריך - -

יפעת שאשא ביטון: להציל משפחות ותיקות, אנשים ותיקים שזה ההכנסה היחידה שלהם, ואם אתה לוקח להם את זה הם קורסים, ואתה בטח לא תעסיק אותם בגיל 50,60.

יפעת שאשא ביטון: זה הסיפור.

יפעת שאשא ביטון: אתה תיקח את הנטל הכלכלי של אותן משפחות שצריך להחזיק בגילאים האלה?

יפעת שאשא ביטון: אתה תיתן להם תעסוקה?

<מאיר רובין: אז אל תדברו על חקלאות.

<מאיר רובין: תדברו על מתיישבים בגליל - -

יפעת שאשא ביטון: אלה אנשים שבחרו לעסוק בחקלאות כשאתם עסקתם במקצועות אחרים על גבול הצפון והחזיקו את זה, ועכשיו - - -

<מאיר רובין: חברת הכנסת, את לא מכירה לא אותו, ולא אותי, ולא אותה ולא אף אחד אז אל תדברי.

<מאיר רובין: עם כל הכבוד.

משה גפני: נא להפסיק את הוויכוח.

משה גפני: יפעת את גורמת נזק.

<יוסף אדוני: אתה מדבר?

<יוסף אדוני: אתה מכיר את האנשים?

משה גפני: טוב, אני עוצר את הדיון הזה, אני מבקש להפסיק.

משה גפני: מיקי רוזנטל, בבקשה.

משה גפני: אני פשוט אוציא אתכם.

מיקי רוזנטל: אני מיד אגיע להצעות אופרטיביות איך פותרים את הבעיה אבל אני חייב לענות לגבי הנושא הזה של מקבלים ולא מגדלים: חלק מהעניין שצריך לקבוע זה האם אנשים ששותפים בלול של מישהו אחר אבל הם פעילים, הם מגדלים, ראוי שיקבלו כסף.

מיקי רוזנטל: אבל יש כמה שאנחנו יודעים, לא מעטים, שלא עוסקים בלולים והם לא שותפים ועדין מקבלים כסף.

מיקי רוזנטל: לכן צריך לקבוע את הקריטריון הברור מי כן ומי לא.

מיקי רוזנטל: זה מה שאני מבקש פה.

מיקי רוזנטל: לגבי הרחבה דיברנו – לגבי הרחבה זה לכלל התושבים שיושבים בקו העימות, כולם צריכים לקבל באופן אחיד - -

דוד ביטן: מאה אחוז, אני בעד.

מיקי רוזנטל: אני יודע שאתם בעד.

מיקי רוזנטל: לכן הצעתי כדלקמן: יש שתי אפשרויות שמונחות לדעתי - -

משה גפני: אני אוציא החוצה.

משה גפני: מה זה הדבר הזה?

משה גפני: תצא בבקשה.

משה גפני: תישאר אבל לא לדבר עכשיו.

מיקי רוזנטל: יש שתי אפשרויות שאנחנו יכולים עכשיו לנקוט בגלל הצורך לפתור את העניינים במהירות יחסית: 1.

מיקי רוזנטל: שנעביר את החוק עכשיו, נגיש הסתייגויות וניתן לאוצר ולחקלאות - -

משה גפני: רביזיה.

מיקי רוזנטל: רביזיה, סליחה, תודה על התיקון, וניתן להם שבוע להביא תיקונים לסוגיות שמטרידות אותנו, לשוויון ולעניין הזה של מי מקבל - -

דוד ביטן: לא שבוע, שבוע זה הרבה מן.

חיים ילין: פורים, לא עובדים פה.

איתן ברושי: בואו נתקדם חבר'ה.

משה גפני: דוד, אתה מנהל את ועדת הכספים?

משה גפני: אתה קובע גם את הימים?

דוד ביטן: אני יכול להציע.

מיקי רוזנטל: האפשרות השנייה זה להעביר את החוק הזה עכשיו כהוראת שעה, שנה בלבד.

מיקי רוזנטל: אם הם אומרים: אנחנו לא מסוגלים לבוא תוך שבוע, אפשר להעביר את זה גם כהוראת שעה לשנה.

מיקי רוזנטל: זה פחות טוב בעיני - -

יפעת שאשא ביטון: לא, זה לא טוב.

יפעת שאשא ביטון: צריך לסיים את זה.

מיקי רוזנטל: אבל לא יכולים להעביר את החוק בלי שתהיה להם אפשרות לעשות את זה שוויוני.

משה גפני: חבר הכנסת וקנין, אחריך אני הולך להצבעה.

יצחק וקנין: אני אחד המציעים בחוק הזה.

יצחק וקנין: אני לא עושה רעש מהדבר הזה, אני פשוט מבין את החשיבות של החוק הזה לגליל.

יצחק וקנין: כתושב הגליל אני אומר את זה.

יצחק וקנין: תאמינו לי, אני אומר שהחשיבות שנגיע להסדר ולא נצביע כרגע, זה הדבר הקל ביותר.

יצחק וקנין: תשמעו, אני המצביע של החוק, בואו נעשה את זה ונגמור.

יצחק וקנין: אני חושב שזה לא יהיה נכון להצביע כרגע, כמציע החוק אני אומר את זה.

יצחק וקנין: לדחות את זה עד יום רביעי הבא, לתת אפשרות, אני מוכן לרכז את זה מול משרד החקלאות, אוצר, משפטים, לשבת ישיבה ועוד ישיבה עד יום רביעי הבא, להביא לך - -

יפעת שאשא ביטון: לא, לא רביעי.

יפעת שאשא ביטון: אם כבר שלישי.

יפעת שאשא ביטון: אני רוצה להיות פה כשזה קורה.

משה גפני: יפעת, הוא מציע.

יפעת שאשא ביטון: כן, אבל שלא ייצא מצב שהכנסת שולחת אותי לשליחות ואני לא אהיה.

מכלוף מיקי זוהר: אבל מה הבעיה להגיש רביזיה?

משה גפני: מיקי, תן לי.

משה גפני: מיקי, בשביל מה אתה מעלה את זה?

משה גפני: חבר הכנסת וקנין, תמשיך.

יצחק וקנין: יש פה בעיה.

יצחק וקנין: תאמינו לי, עם הביצים זה לא הבעיה של הפטם.

יצחק וקנין: צריך לפתור את הבעיה של הפטם, אתם פשוט לא מבינים.

יצחק וקנין: אתם יודעים מה?

יצחק וקנין: אני מסתכל עכשיו על התנועה לאיכות השלטון ואני רוצה להגיד לכם משהו: הלוואי והרפורמה הזאת וביטול התכנון בענף הפטם תביא תוצאה לצרכן - -

משה גפני: איך התנועה לאיכות השלטון קשורה - -

יצחק וקנין: אני אגיד לך למה, כי מדברים פה בשם - -

יפעת שאשא ביטון: נכון, הם הביאו טענות ענייניות, אין שום שאלה בכלל.

מיקי רוזנטל: - - -

דוד ביטן: - - -

יפעת שאשא ביטון: הטענות שלהם נכונות וצריך להתייחס אליהן.

מיקי רוזנטל: די עם ההפקרות הזאת.

מיקי רוזנטל: הטענות שלהן הן טענות.

משה גפני: תמשיך.

יצחק וקנין: רבותי, יש חקלאים בפטם שהגיעו אלי עם חשבונית שעלות הגידול היא 5 שקלים, מקבלים 2.90 לקילוגרם.

יצחק וקנין: אני מוכן להראות לך את זה, אתה יודע שמילה שלי זה מילה, לא דיבורים באוויר.

יצחק וקנין: מגדלים מצרופה ויש לכם בזרעית את דוד אוזנה שמגדל.

יצחק וקנין: אני מכיר את החקלאים אחד אחד.

יצחק וקנין: רבי משה, אני רוצה שתבין, אם זה היה מחלחל לצרכן הישראלי, איך אמרה אסתר המלכה?

יצחק וקנין: - - - אני אומר לך שלו זה היה, ואני אומר את זה גם למשרד המשפטים ולכם אני אומר את זה: אם זה היה מחלחל לצרכן הישראלי, אהלן וסהלן.

יצחק וקנין: זה לא מחלחל לצרכן הישראלי.

יצחק וקנין: לצערי הרב המחירים בשמיים, החקלאי המסכן מתרסק אחד אחרי השני.

יצחק וקנין: לכן, אני לא רוצה להיות פזיז מה שנקרא.

יצחק וקנין: תנו לנו שבוע ימים.

יצחק וקנין: אני מרגיש שכן נוכל להגיע לסיכום.

דוד ביטן: וקנין, פעם אחת תהיה פזיז.

משה גפני: חבר הכנסת וקנין תקשיב לי: אתה יודע שאני הולך אתך.

משה גפני: אני באופן עקרוני מסכים.

משה גפני: אני מרגיש את עצמי פגוע.

משה גפני: אני מסכים לחלוטין שיש פה בעיות בחוק שצריך לתקן.

משה גפני: תמונת המצב היא כזאת: עשינו ישיבה, כמה זמן עבר, חודש?

משה גפני: אני לא מדבר על זה שההצעה שלך היתה כבר בחוק ההסדרים.

משה גפני: נציגי המשרדים והמשרדים ידעו שצריך להגיע לפתרון.

משה גפני: ביקשנו את זה מהם.

משה גפני: הם מגיעים לפה בלי שום פתרון.

משה גפני: אומר פה נציג משרד החקלאות: לא ישבתי עם משרד האוצר.

משה גפני: לא ישבתי.

משה גפני: מה המשמעות של העניין?

משה גפני: שאנחנו סתם נמצאים פה על תקן של אני לא יודע מה, כבר דיברנו על זה.

איתן ברושי: פרלמנט חופשי.

משה גפני: - - ולכן, יש חוקים פרלמנטרים שצריך השתמש בהם.

משה גפני: פעמים צריך להשתמש באופן שהוא גם מעוות בגלל הסיבה הזאת.

משה גפני: אני מסכים שצריך לתקן את זה.

משה גפני: אם נלך בדרך שלך, זה לא יתוקן עד יום רביעי.

יצחק וקנין: יתוקן.

<קריאות: - - -

משה גפני: תן לי קרדיט בעניין הזה.

משה גפני: מספיק שזה יידחה בשלושה ימים, אין את זה במושב הזה.

משה גפני: אתה מבין לבד.

משה גפני: אם אנחנו מצביעים ומגישים רביזיה ואומרים להם את מה שאתה אומר:

משה גפני: עד יום רביעי תסיימו, אנחנו נשנה את זה, כמו שאמרתם.

משה גפני: זה המנוף היחיד שיש שילמדו שיש חברי כנסת במדינה, שהם לא לבד.

משה גפני: אני מסכים אתך.

משה גפני: יש פה עיוות, יש פה דברים שאינם נכונים.

משה גפני: השאלה אם להפעיל מנופי לחץ יותר חזקים או פחות חזקים.

משה גפני: אני מבקש ממך להצביע בעד החוק, להגיש רביזיה ועד יום רביעי נשנה את החוק.

חיים ילין: רגע, אני מציע דבר אחד, מי שיבקש את הרביזיה זה וקנין.

יצחק וקנין: לא, לא.

יצחק וקנין: חיים אני חוזר ואומר: אני בעד שלא נצביע היום, שוב אני אומר.

יצחק וקנין: תנו לי שבוע ימים.

יצחק וקנין: אתם לא רוצים, תעשו מה שאתם רוצים.

משה גפני: רבותי, היועץ המשפטי, תגיד את העמדה המשפטית.

<איל לב ארי: ביקשנו במהלך - -

יצחק וקנין: אני אומר לכם, אל תצביעו היום, תנו לי עד יום רביעי הבא.

דוד ביטן: וקנין, אתה לא צודק הפעם.

דוד ביטן: לך אתנו פעם אחת.

יצחק וקנין: תעשה מה שאתה רוצה.

דוד ביטן: לך אתנו פעם אחת.

משה גפני: העמדה המשפטית בבקשה.

<איל לב ארי: ביקשנו במהלך הדיון גם את העמדה של היועץ המשפטי לכנסת.

<איל לב ארי: הוא מבקש לא להצביע היום.

<איל לב ארי: לדעתו בהצעת החוק בנוסחה הנוכחית מתעוררים קשיים ותהיה בעיה ולא נוכל להגן עליה - -

דוד ביטן: בסדר, אל תגנו.

מיקי רוזנטל: אחר כך אתה בוכה שאנחנו הולכים לבג"ץ - - -

משה גפני: בדיוק.

<איל לב ארי: זאת עמדת היועץ המשפטי לכנסת.

דוד ביטן: אז מה אתם רוצים?

דוד ביטן: שלא נעשה כלום?

משה גפני: אתה לא תפריע לו להגיד.

משה גפני: באמת, מה זה פה?

<איל לב ארי: עמדתו של היועץ המשפטי לכנסת היתה לדחות ולא להצביע היום.

משה גפני: אני אמרתי שאני מסכים עם זה באופן עקרוני.

משה גפני: אני רוצה את המציאות הזאת אחרת.

משה גפני: הם היו צריכים לבוא לפה היום, הכל היה צריך להיות.

משה גפני: האשמה היא בממשלה.

משה גפני: היא לא האשמה בכנסת, היא לא האשמה בוועדה.

משה גפני: היה צריך לגמור את העניין הזה ולא לבוא לפה עם איזה מין דבר ערטילאי – מה אתם אומרים?

משה גפני: כמה זמן נשב?

משה גפני: שלושה חודשים.

משה גפני: כאילו שאנחנו מדברים פה על ועדה שהיא ועדה - -

מיקי רוזנטל: גפני, יש לי הצעה נוספת לאור האמירה המשפטית החדה הזאת.

מיקי רוזנטל: אני מציע, הרי זו הצעת חוק פרטית.

מיקי רוזנטל: בא נשב עם מר וקנין, אני והוא ויפעת שאשא ביטון, וננסח קריטריונים מי מקבל ומי לא מקבל, שזה יעלה כמה שזה יעלה, עוד 30 מיליון, עוד 40 מיליון, והחוק יהיה שוויוני וצודק או שנצביע עליו בשבוע הבא.

מיקי רוזנטל: זה רק תלוי בו.

מיקי רוזנטל: אנחנו ננסח את זה.

מיקי רוזנטל: יסכימו, טוב.

מיקי רוזנטל: לא יסכימו, לא אבל נעשה הצעה שוויונית והגיונית.

יצחק וקנין: יש לי אחריות כלפי חוק הגליל במשך כל השנים.

יצחק וקנין: אחריות כבדה מאוד.

אורן אסף חזן: שאלתי אם רק לך יש אחריות או גם לנו?

משה גפני: אורן שניה, עכשיו באת.

אורן אסף חזן: רק שאלתי.

אורן אסף חזן: וקנין, מה הכעיס אותך?

משה גפני: חבר הכנסת וקנין.

יצחק וקנין: אני מבקש ממך בקשה - -

משה גפני: אבל זה מנוף לחץ.

יצחק וקנין: תן לי את המנוף לחץ.

יצחק וקנין: תן לי אותו.

יצחק וקנין: אחר כך - -

משה גפני: ואחר כך אין, עבר המושב.

יצחק וקנין: אני מבטיח לכם שאני אסיים את זה, שאביא לפה הצעה שתהיה מקובלת על משרד המשפטים, על משרד האוצר ועל משרד החקלאות.

יצחק וקנין: נביא את זה ונשב כמה שצריך לשבת לתוך הלילה.

דוד ביטן: במקום שתביאו תקציב ותעשו תיקונים כמו שצריך, אתם לא עושים את העבודה ואתם באים אלינו בטענות שבג"ץ לא יאשר.

משה גפני: יצחק תן לנו להצביע, אל תצביע.

מיקי רוזנטל: לא, אני לא מסכים.

מיקי רוזנטל: אם מצביעים, אני מגיש עכשיו הסתייגויות.

דוד ביטן: תגיש.

מיקי רוזנטל: בוא נתחיל את ההסתייגויות.

דוד ביטן: אל תאיים עלינו.

מיקי רוזנטל: יש לי 450 הסתייגויות.

מיקי רוזנטל: אני רוצה שנחוקק את החוק כמו שראוי.

מיקי רוזנטל: אתם לא תכופפו את הכללים של החקיקה ואתם לא תחוקקו חוק לא שוויוני, אני לא אפשר את זה.

<יוסף אדוני: - - -

אורן אסף חזן: גפני, גם לנו יש אחריות.

דוד ביטן: שימשוך את החוק.

דוד ביטן: אם הוא לא רוצה - - -

יצחק וקנין: אני לא אמשוך את החוק.

דוד ביטן: אז מה אתה רוצה?

דוד ביטן: אתה פתאום נהיה לי יפה נפש על הגב שלי?

יצחק וקנין: תצביעו, מה אתם רוצים?

יצחק וקנין: אני מפריע לך?

יצחק וקנין: בינתיים אני ישבתי, קיימתי ישיבות במשרד החקלאות והתקדמתי.

יצחק וקנין: תאמינו לי התקדמתי.

יצחק וקנין: אבל מה אתם רוצים שאני אעשה?

יצחק וקנין: צריך את האוצר והמשפטים וזה לא נמצא בשמיים.

יצחק וקנין: אנחנו לקראת הסיום.

יצחק וקנין: ויש פה את הבעיה של הפטם, שלדעתי נשב עם הייעוץ המשפטי, עם מועצת הלול, נפתור גם את הבעיה של הפטם.

יפעת שאשא ביטון: בואו נקבע הצבעה ביום שלישי הבא.

אורן אסף חזן: מיקי, אם זה לא יהיה עכשיו זה גם לא יהיה יום שלישי הבא.

אורן אסף חזן: אם זה יהיה יום רביעי הבא - -

מכלוף מיקי זוהר: דוד, אני מציע - -

דוד ביטן: אני לא מוכן, אני רוצה עכשיו.

דוד ביטן: וקנין לא יכול לעשות לנו בית ספר.

דוד ביטן: החוק הזה לא עובר.

איתן ברושי: גפני, תקבע שהדיון הבא יהיה ביום שלישי.

איתן ברושי: תקבע יום שלישי ועד אז צריך להשלים.

משה גפני: רבותי, יום שלישי מספיק?

יפעת שאשא ביטון: יום שלישי.

יפעת שאשא ביטון: אני רוצה להיות כאן, ביום רביעי אני לא נמצאת כאן.

יצחק וקנין: יום שלישי.

יצחק וקנין: לא אכפת לי שתקבע ישיבה ביום רביעי הבא.

יצחק וקנין: עד יום שלישי אנחנו נטחן את זה אתם.

אורן אסף חזן: אני רק מזכיר שחמישי, שישי, שבת, ראשון ושני אף אחד לא עובד כי זה פורים.

אורן אסף חזן: אז להגיד יום שלישי, יהיה אותו דבר.

משה גפני: רבותי, נציגי המשרדים, מנוי וגמור אתנו להצביע במושב הזה.

משה גפני: החוק הזה הולך לעבור.

משה גפני: אנחנו מעוניינים שהחוק הזה יעבור באופן מסודר ונורמלי.

משה גפני: אם אתם מכניסים את זה שוב למגירה ואתם משחקים עם חודשים ודברים כאלה, אני מודיע ואני אעמוד בדיבורי, החוק הזה יעבור.

משה גפני: והוא יעבור, בעזרת השם, במושב הזה.

משה גפני: אני מבקש שתעזבו את כל הדברים האחרים, בלאו הכי למשרד האוצר עכשיו אין חוקים פה בגלל שלא מאשרים לכם עדין חוקים.

משה גפני: שבוע הבא זה יהיה.

משה גפני: אנחנו מבקשים ממשרד החקלאות, משרד המשפטים ומשרד האוצר, אנחנו מבקשים לסיים את הסאגה הזאת, לסיים אותה עד שבוע הבא.

משה גפני: ביום שלישי או רביעי, אנחנו נראה בסדר היום, אנחנו מצביעים על החוק הזה.

משה גפני: תודה רבה.

משה גפני: הישיבה נעולה.